Afbrænding og opgravning blev i Frederikshavn erstattet med Roundup sidste år. Det giver en besparelse på 600.000, men også kritik fra DN.

Danmarks Naturfredningsforening kritiserer Frederikshavn Kommune, der nu igen bruger Roundup til bekæmpelse af ukrudt. Det skriver DR Nordjylland. For sprøjtemidlet er ikke kun hårdt for ukrudtet, siger miljøpolitiskmedarbejder hos Danmarks Naturfredningsforening, Bente Villumsen - Det er rigtigt ærgerligt, at Frederikshavn kommune har valgt at gå giftvejen i stedet for at fjerne tingene manuelt. Det påvirker naturen og miljøet på en helt anden måde, siger hun til DR Nordjylland. Frederikshavn Kommune valgte sidste år at skifte afbrænding og opgravning ud med Roundup, og med den beslutning sparer kommunen op til 600.000 kroner om året Og formanden for Teknisk Udvalg, Lars Møller (V), forstår slet ikke kritikken fra Danmarks Naturfredningsforening. - De penge er der hårdt brug for. Desuden er det en meget effektiv metode til at fjerne bjørneklo og andre invasive arter, siger han til DR Nordjylland.